cyanic-selkie/wikianc huggingface dataset:
Վարդան Արղության-Երկայնաբազուկ
Արտագաղթի տարիներ
1921 թվականին արտագաղթել է Ֆրանսիա, որտեղ շարունակել է զբաղվել իր հավաքածուների հարստացմամբ։ Եղել է Ռուսական թանգարանի միության հիմնադիր անդամ (1930), Պուշկինի Կենտրոնական հանձնաժողովի անդամ` Փարիզում (1935-1937), 1937 թվականին Փարիզում կազմակերպել է «Պուշկինը և իր ժամանակաշրջանը» ցուցահանդեսը։ 1934 թվականին Լուվրի Թանագարանին է նվիրաբերել 17-րդ դարի նկարիչ Գեյերոյի նկարները, որոնք իր անձնական հավաքածուից էին։
Վարդան Արղության-Երկայնաբազուկը մահացել է 1941 թվականին Փարիզում, հուղարկավորվել է Սենտ-Ժենևիև-դե-Բուա գերեզմանատանը.
Աղբյուրներ
Կատեգորիա:Արղության-Երկայնաբազուկներ Կատեգորիա:Ռուսական կայսրության քննադատներ Կատեգորիա:Դիվանագետներ այբբենական կարգով Կատեգորիա:Հավաքորդություն Կատեգորիա:Սենտ-Ժենևիև-դե-Բուա գերեզմանատանը մահացածներ Կատեգորիա:Հայ դիվանագետներ Կատեգորիա:Հայ արվեստագետներ Կատեգորիա:Հայ իշխաններ Կատեգորիա:Հայ բարերարներ
Վարդան Առաքելյան (հրապարակախոս)
Վարդան Խաչատուրի Առաքելյան (Vartan Arachelian, ), ռումինագիր հայ արձակագիր, հրապարակախոս։
1965 թվականին ավարտել է Բուխարեստի համալսարանը։
Առանձին գրքերով լույս են տեսել Առաքելյանի «Ինքնատիպության արկածախնդրությունները» (1968), «Ինչպես ենք սովորում ապրել» (1978) գործերը, երկու գրքից բաղկացած («Մեր չարչարանքի աշունը», 1980, «Դժոխքից հետո` կիրակին», 1983) փաստագրական վեպը ։ 2008 թվականին նրա նախաբանով ու աշխատասիրությամբ տպագրվել է «Հակոբ Ջոլոյան Սիրունի. Հայ գիտնականի աշխատանքը Ռումինիայում» մատենագիտական հատորը, իսկ 2011 թվականին տպագրվել է նրա «Սիրունի. Մի հալածյալի ոդիսականը» գիրքը ։
Ծանաթագրություններ
Կատեգորիա:Ռումինագիր հայ արձակագիրներ Կատեգորիա:Ռումինացի արձակագիրներ Կատեգորիա:Բուխարեստի համալսարանի շրջանավարտներ
Պալեխի մանրանկարչություն
Պալեխի մանրանկարչություն, տեմպերային ներկերով՝ պապիեմաշեից պատրաստված լաքե գեղարվեստական իրերի (տուփիկներ, ծխախոտատուփեր և այլն) վրա։ Ի․Գոլիկով «Երէյյ երաժիշտ» (1926, ժողովրդական արվեստի թանգարան, Մոսկվա) Սկզբնավորվել է 1923 թվականին, տեղական սրբանկարչության հիման վրա։
Պալեխի մանրանկարչության նշանավոր համարվող վարպետներից են՝ Իվան Մարկիչևը, Իվան Վակուրովը, Իվան Բականովը, Նիկոլայ Զինովևը, Պավել Բաժենովը և այլք։
Կատեգորիա:Արվեստ Կատեգորիա:Ռուսական հայտնագործություններ
Ջասթին Պրենթիս
Ջասթին Պրենթիս (Justin Prentice, ), ամերիկացի դերասան է։ Հայտնի է Նեթֆլիքսի հեղինակային «13 պատճառ՝ ինչու» հեռուստասերիալում Բրայս Ուոլկերի դերը կերտելու համար ։
Պրենտիսը հայտնի է նաև Քեշ Գալագերի դերի համար՝ ABC-ի Մալիբու Քանթրի սիթքոմում ։ 2017 թվականին հայտնվեց AMC-ի Քարոզիչ հեռուստասերիալում ։
Արտաքին հղումներ
Կատեգորիա:Ամերիկացի դերասաններ Կատեգորիա:13 պատճառ՝ ինչու Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ
Երազը կարմիր ապարանքում
«Երազը կարմիր ապարանքում» (չին.`|紅樓夢|红楼梦|hónglóumèng|հունլոումեն) — չինական չորս դասական վեպերից ամենամեծ ժողովրդականություն վայելող վեպը, որի առաջին 80 գլուխների հեղինակը Ցաո Սյուեցինն է. վեպի այդ մասը նա հրատարակել է իր մահից քիչ առաջ՝ 1763 թվականին, «Նոթեր քարի մասին » (չին՝.|石頭記|石头记|shítóu jì|Շիտոու ցզի) խորագրով։ Դրանից մոտավորապես երեսուն տարի անց՝ 1791 թվականին, հրատարակիչ և գրող Գաո Էն իր օգնականի հետ միասին հորինել և հրատարակել է ևս 40 գլուխ՝ ավարտի հասցնելով վեպի սյուժետային գծերը և տալով ներկայիս վերնագիրը։ Վեպն ուսումնասիրողները մինչև օրս էլ վիճում են, թե որքանով է վեպի վերջին մասն արտացոլում Ցաոյի հեղինակային մտահղացումը։
«Երազը կարմիր ապարանքում» վեպը բազմապլան պատում է Ցզյա գերդաստանի երկու՝ Ժունգո և Նինգո ճյուղերի անկման մասին, և այդ խորապատկերի վրա, բացի գերդաստանի երեք սերունդների անդամներից, տարբեր դրվագներում հայտնվում են ավելի քան չորս հարյուր այլ կերպարներ՝ հարազատ-բարեկամներ, ընկերներ, ծանոթներ (հիմնականում՝ կանայք)... Կերպարների այդքան մեծ քանակություն ունենալով հանդերձ՝ այս վեպը, ի տարբերություն նախորդ չինական վեպերի, ունի նաև կուռ դիպաշար՝ սյուժետային հստակ գիծ և պիրկ կառուցվածք ։ Դա առաջին վեպն է, որտեղ հեղինակը հանգամանորեն արտացոլում է հերոսների հույզերն ու ապրումերը, նրանց տրամադրությունները, այդ տրամադրությունների փոփոխությունները ։ Վեպը կիսով չափ ինքնակենսագրական է. ինքնակենսագրական տարրերը ազատորեն միահյուսված են Ցզյա գերդաստանի վերելքի ու անկման մասին հիմնական պատումին ), ընդ որում՝ հորինվածքներն ու առօրյա իրադարձությունները հերթագայվում են գերբնական դեպքերի նկարագրություններով։ Այդ ծավալուն ստեղծագործության մեջ հոգեբանական բնութագրումներով պատկերված են 18-րդ դարի չինական ազնվականության բարքերը, կերտված են տիպական կերպարներ։ Կարմիր ապարանքը այն վայրն է, որտեղ չին մեծահարուստ ազնվական ընտանիքների աղջիկնր են ապրում։
Վեպը գրաքննության կողմից քանիցս արգելվել է Չինաստանում՝ անպատշաճ, անպարկեշտ բովանդակության պատճառով ։ Իսկ 1980 թվականին Չինաստանի գիտությունների ակադեմիայի համակարգում ստեղծվել է հատուկ մի ինստիտուտ, որի խնդիրն է հանգամանալի, մանրակրկիտ հետազոտման ենթարկել «Երազը կարմիր ապարանքում» վեպը։ Մինչև անգամ՝ մի առանձնահատուկ գիտական դիսցիպլին է ի հայտ եկել՝  «խունսյուե» 紅学 (պինյին՝ hóngxué), որը բառացի թարգմանությամբ նշանակում է կարմրաբանություն կամ կարմրագիտություն ։
Նորաձևության ցուցադրություն
Նորաձևության ցուցադրություն ( défilé de mode) նորաձևության դիզայների կողմից ներկայացված միջոցառում է` նորաձևության շաբաթվա ընթացքում ցուցադրելու իրենց հագուստի և/կամ աքսեսուարների սպասվող շարքը։ Նորաձևությունը դեբյուտ է ցուցադրում յուրաքանչյուր սեզոն, մասնավորապես, Գարուն/Ամառ և Աշուն/Ձմեռ։ Հենց այստեղ են ստեղծվում նորաձևության վերջին միտումները։ Երկու ամենաազդեցիկ նորաձևության շաբաթներն են Փարիզի նորաձևության շաբաթը և Նյու Յորքի նորաձևության շաբաթը, որոնք երկուսն էլ կիսամյակային միջոցառումներ են։ Միլանի, Լոնդոնի, Սիբիուի և Բեռլինի նորաձևության շաբաթները ևս համաշխարհային նշանակություն ունեն ։
Տիպիկ նորաձևության ցուցադրության ժամանակ մոդելները քայլում են պոդիումով դիզայներներիի կողմից ստեղծված հագուստներով։ Հագուստները քայլուղիում լուսավորվում են՝ օգտագործելով լույսերի տարբեր ձևեր և հատուկ էֆեկտներ։ Կարգը, որով յուրաքանչյուր մոդել քայլում է` կրելով հատուկ հանդերձանք, սովորաբար նախատեսվում է համաձայն այն հաղորդման, որը դիզայները ցանկանում է ստեղծել իր հավաքածուի մասին։ Այնուհետև այն հանդիսատեսին է ուղղված ոչ միայն փորձելու հասկանալ, թե ինչ է դիզայները փորձում ասել, այլ նաև տեսողական ապակառուցել յուրաքանչյուր հանդերձանք և փորձել գնահատել յուրաքանչյուր կտորի մանրամասներն ու վարպետությունը։
Պատմություն
Քանի որ «նորաձևության ցուցադրությունների թեման դեռևս փնտրում է իր պատմաբանին», նորաձևության ցուցադրությունների ամենավաղ պատմությունը մնում է անորոշ։
1800-ականներին «նորաձևության շքերթները» պարբերաբար տեղի էին ունենում Փարիզի կուտյուրների սրահներում ։
Ամերիկյան առևտրականները 1900-ականների սկզբին ներմուծեցին նորաձևության ցուցադրության գաղափարը ։ Առաջին ամերկյան նորաձևության ցուցադրությունը հավանաբար տեղի է ունեցել 1903 թվականին Էրլիշ եղբայրների Նյու Յորք քաղաքի խանութում ։ Մինչ 1910 թվականը, մեծ հանրախանութները, ինչպիսին էր Վանամեյքերսը Նյու Յորքում և Ֆիլադելֆիայում, նույնպես ցուցադրում էին նորաձևության ցուցադրություններ ։ Այս միջոցառումները ցուցադրում էին կուտյուրային զգեստներ Փարիզից կամ դրանց խանութների կրկնօրինակները, նրանք նպատակ ունեին ցուցադրելու սեփականատերերի լավ ճաշակը և գրավեին կին գնորդների ուշադրությունը ։
1920-ականներին ԱՄՆ-ի առևտրականները անցկացնում էին նորաձևության ցուցադրություններ ։ Հաճախ այս ցուցադրությունները թատերական էին` ներկայացված պատմություններով և թեմատիկ կազմակերպված (օրինակ` փարիզյան, չինակամ կամ ռուսական) ։ Այս ցուցադրությունները մեծ հաջողություններ ունեցան դարի կեսերին` երբեմն ներգրավելով հազարավոր հաճախորդներ և նահանգներ ։
1970-1980-ականներին ամերիկյան դիզայներները սկսեցին ցուցադրել իրենց սեփական նորաձևության ցուցադրությունները մասնավոր տեղերում` հեռու նման մանրավաճառներից ։ 1990-ականների սկզբին, այնուամենայնիվ, շատերը նորաձևության աշխարհում սկսեցին վերանայել այս ռազմավարությունը ։ Փոքր, անապահով վայրերում ցուցադրությունների ժամանակ մի քանի ձախողումներից հետո ընդհանուր կարծիքն էր` «Մենք սիրում ենք նորաձևությունը, բայց չենք ուզում մահանալ դրա համար»` հիշում է Ամերիկայի նորաձևության դիզայներների խորհրդի գործադիր տնօրեն Ֆերն Մոլլիսը ։ Ի պատասխան այս ցուցադրություններին` նյույորքյան ցուցադրությունները կենտրոնացված էին Բրայանթ փարքում` 1993 թվականի վերջին` նորաձևության շաբաթվա ընթացքում ։
2000 թվականի վերջերից մինչ օրս նորաձևության ցուցադրությունները նաև սովորաբար նկարահանվում են և հայտնվում են հատուկ նշանակված հեռուստատեսության ալիքներով կամ նույնիսկ վավերագրական ֆիլմերում ։
Նորաձևության ցուցադրությունները 21-րդ դարում
Որոշ դիզայներներ փորձել են արդիականացնել ոճն ու նորաձևության ցուցադրության ներկայացումը` ներառելով տեխնոլոգիական առաջընթաց փորձարարական եղանակներով, օրինակ ներառելով նախապես ձայնագրված թվային տեսանյութերը որպես հետին ֆոն ։ 2014 թվականի նյույորքյան նորաձևության շաբաթվա ընթացքում դիզայներ Ռալֆ Լորենը իր նոր POLO նորաձևության շարքը ներկայացրեց ջրային էկրանային նախագծով` 2015 թվականի գարնան համար` Մանհեթենի կենտրոնական այգում ։ Տեխնոլոգիական առաջընթացը նույնպես թույլ տվեց նորաձևության ոլորտի հետևորդներին ավելի մեծ չափով նորաձևության փորձ ցույց տալ։ 2010 թվականին Լոնդոնի նորաձևության շաբաթը առաջինն էր, որը թույլ տվեց ուղիղ հեռարձակմամբ հետևել իր ցուցադրությանը ։ Պոդիումային ցուցադրությունների ուղիղ հեռարձակումներն այժմ դարձել են սովորական ։ Թոմ Ֆորդը իր` 2016 թվականի գարուն/ամառ կանացի հավաքածուի համար Լեդի Գագայի հետ ստեղծել է երաժշտական տեսահոլովակ ։
Հղումներ
Կատեգորիա:Ժամանցի միջոցառումներ Կատեգորիա:Ցուցահանդեսներ
Աֆրասիաբ
Աֆրասիաբ (երբեմն գրվում է Աֆրոսիաբ, Աֆրոսիյաբ կամ Աֆրասիյաբ, Afrosiyob), 200 հա մակերեսով հնաքաղաք` ժամանակակից Սամարղանդ քաղաքի հյուսիսային մասում, դեղնա-մոխրագույն լյոսային ժայռերի տեսքով ։ Համարվում է, որ Աֆրասիաբը եղել է Սողդիանայի հնագույն մայրաքաղաքը` հայտնի Մարականդան ։ Հնագույն քաղաքն ստացել է իր անվանումը պարսիկ մեծ բանաստեղծ Ֆիրդուսու «Շահնամե» պոեմի լեգենդար հերոսներից մեկի` արքա Թուրան Աֆրասիաբի անունով։
Պատմական տեղեկություն
Աֆրասիաբի հնագիտական ​​հետազոտությունները սկսվել են 1870-ական թվականներից, երբ Ռուսաստանը նվաճել է Միջին Ասիան։ Հնագիտական ​​հետազոտությունները փաստում են, որ մեր դարաշրջանի սկզբից մի քանի դար առաջ Սամարկանդը Միջին Ասիայի խոշոր առևտրային և մշակութային կենտրոններից մեկն էր։ Մարականդա քաղաքը հյուսիսից և արևելքից շրջապատված էր գետերի վտակներով, իսկ հարավից և արևմուտքից՝ խորը ձորերով։
Քաղաքում հայտնաբերվել են կավե զարդանախշերով ամանեղենների նմուշներ, թրծած արձանիկներ, ոսկրատան բեկորներ, որոնք պատրաստված են ապակուց, աշխատանքի տարբեր գործիքներ, կանացի զարդեր, մետաղադրամներ։
Պարզվել է, որ քաղաքը ուներ ուղիղ և ամրածածկ փողոցներ, որոնք բաժամվում են թաղամասերի` գուարների, շրջապատված էր հզոր պատնեշներով, որոնց ներսում էին միջնաբերդը, բնակելի տները և արհեստանոցները։ Օրինակ` 6-7 դարերի շինություններում պատերը զարդարված էին բարձրարվեստ որմնանկարով, որոնք պատրաստված էին կավե սվաղով, վառ սոսնձային ներկերով։ Շենքերից մեկում հայտնաբերվել են յուրօրինակ ժանրային նկարներ, որոնք պատերին դրված էին երեք շարքերով։ Դրանց վրա պատկերված էր տոնական հագուստներով տղամարդկանց և կանանց երթը՝ իրական և ֆանտաստիկ կենդանիների ուղեկցությամբ, որոնք հարուստ նվերներ էին բերում։
Քաղաքի կառավարիչի պալատի պատերի վրա հայտնաբերվել է մեծ կոմպոզիցիա, որում պատկերված էր երթ, որը գլխավորում էր սպիտակ փղի վրա գտնվող կերպարը` ենթադրաբար` արքայադուստրը կամ թագուհին։ Լավ պահպանվել է երթին հետևով երեք ձիավոր կանանցից մեկի նկարը։ Նա հագած է կարճ կարմիր զգեստ, դեղին տաբատ և սև կոշիկ, նրա ձեռքերը զարդարված են ապարանջաններով, իսկ ուսին շարֆ կա։ Կանանց հետևում կանգնած են ուղտերով երկու տղամարդիկ` զինված երկար ուղիղ սրերով և կարճ դաշույններով։ Ենթադրաբար` այստեղ պատկերված է հարսանեկան միջոցառում, փղի վրա նստած արքայադուստրը գնում է պալատ` իր փեսացուի մոտ` ընկերուհիների և կարևոր պաշտոնյաների ուղեկցությամբ ։ Բացի այդ, Աֆրասիաբում եղել է դահլիճ, որը զարդարված էր փայտե քանդակներով, որոնք փրկվել են 13 դար առաջ քաղաքն ավերած հրդեհից։ Լ. Ալբաումի կարծիքով` արևմտյան պատի վրա գտնվող աֆրասիբյան գեղանկարչության գործիչների ամենամեծ խումբը թյուրքերի պատկերն է։ Պեղումների ժամանակ հայտնաբերվել են նաև բնապատկերային ձևի հարթաքանդակներ ։
Աքեմենյանների օրոք քաղաքը շրջապատված էր բարձր պարիսպով, ներքին միջանցքներով և աշտարակներով։
9-ից 10-րդ դարերում, երբ Սամակրանդը դառնում է Իսլամի Արևելյան մշակութային կենտրոններից մեկը, և Սամանիների դինաստրայի առաջին մայրաքաղաքը, Աֆրասիաբի արևմտյան մասում կառուցվել է Սամանինական թագավորի հոյակապ պալատը։ Մինչև 10-րդ դարը քաղաքի տարածքը հասնում է 220 հա-ի։ Դրանից հարավ գտնվում էր շուկաներով, մզկիթներով, լոգարաններով և քարավաններով արվարձան։ Քաղաքում կառուցվել են կապարե խողովակներից պատրաստված ջրագիծ և հիմնվել է չինական թղթի արտադրություն։
11-ից 13-րդ դարերում Սամակրանդը դառնում է արևմտյան պետական Կարախանդի մայրաքաղաքը և շրջապատվում է նոր պաշտպանիչ պարիսպներով ։
13-րդ դարի սկզբին Խորեզմշահ Մուհամեդը գրավում է Սամարկանդը և կառուցում է նոր պալատ Կարախանիդով պալատի փոխարեն։ 13-րդ դարում Խորեզմշահի պետությունը նվաճվում է Չինգիզ խանի կոսղմից, իսկ Սամակրանդը գրավում են մոնղոլները։ 13-րդ դարի երկրորդ կեսին միջչինգիզյան պատերազմների ընթացքում Սարմականդը շատ էր տուժել, ինը հանգեցվել է Աֆրասիբա հնաքաղաքի վերջնական դատարկմանը։
Արտաքին հղումներ
Կատեգորիա:Ուզբեկստանի պատմություն Կատեգորիա:Ասիայի անհետացած քաղաքներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Միջին Ասիայի պատմություն Կատեգորիա:Ուզբեկստանի քաղաքներ
Կոնստանտին Նազարով
Կոնստանտին Ալեքսանդրի Նազարով (Կոնստանտին Ալեքսանդրի Նազարով, ), նշանավոր սովետական ռազմական գործիչ։ Խորհրդային Միության հերոս (1945 թվականի փետրվարի 21)։ Հրետանու գեներալ-մայոր (1970)։
Կենսագրություն
Կոնստանտին Ալեքսանդրի Նազարովը ծնվել է 1923 թվականի օգոստոսի 17-ին Կիսլովոդսկում։ Ազգությամբ հայ է (հայրը ծնունդով Արցախ նահանգից է )։
Միջնակարգ դպրոցն ավարտել է Բաքվում։ 1941 թվականի հունիսից ծառայել է Կարմիր բանակում։ 1941 թվականին ավարտել է Բաքվի 26 կոմիսարների անվան Թբիլիսիի հրետանային հրամանատարական ուսումնարանը։ Կարճ ժամանակ ծառայել է թիկունքի զորքերում։
Լեյտենանտ Նազարովը Հայրենական մեծ պատերազմին մասնակցել է 1942 թվականի մարտի 1-ից։ Կռվել է Հարավ-Արևմտյան ճակատում 846-րդ հրետանային գնդի 277-րդ հրաձգային դիվիզայի կազմում, որպես դասակաի հրամանատար, 1942 թվականի գարնանը և ամռանը մասնակցել է՝ Խարկովի, Օսկոլի և Կուպյանսկի պաշտպանական մարտերին։
1942 թվականի հունիսի 24-ին լեյտենանտ Նազարովը Կուպյանսկում վիրավորվում է և տեղափոխվում Սարատովի մարզի Բալաշով քաղաքի հոսպիտալ։
1943 թվականին դարձել է մարտկոցի հրամանատար, 1945 թվականի սկզբին եղել է գնդի շտաբի պետի տեղակալ։
Մասնակցել է Ստալինգրադի և Կուրսկի ճակատամարտերին։ 1943 թվականին դարձել է ՍՄԿԿ-ի անդամ։
1943 թվականի աշնանը սովետական հետևակային զորամասերը դիրքավորվել էին Սոժ գետի արևմտյան ափին պլացդարմը (մարտադաշտ) ուներ 500 մետր երկարություն և 300 մետր խորություն։ Առաջադրանքը կատարելու համար լետյենանտ Նազարովին պարգևատրեցին Կարմիր Աստղի շքանշանով և ստացավ ավագ լեյտենանտի կոչում։ Հետագայում նա դասվեց այն մարդկանց առաջին շարքերում ովքեր ազատագրեցին Արևմտյան Ուկրաինան և Լեհաստանը։
Գերմանացիները Մենդզժին քաղաքը դարձրել էին հզոր դիմադրության կետ։ Քաղաքի ազատագրման մարտերում ցուցաբերած արիության համար ավագ լեյտենանտ Նազարովը պարգևատրվել է Հայրենական պատերազմի շքանշանով։
1944 թվականի հոկտեմբերի 5-ից 7-ը Նազարովի մարտկոցը մասնակցել է Նարև (Լեհաստան) գետի արևմտյան մասում ընթացող մարտական գործողություններին։ Մասնակցության համար 1945 թվականի փետրվարի 21-ին կապիտան Նազարովին շնորհվել է Խորհրդային Միության հերոսի շքանշան։ 1945 թվականին մասնակցել է Վիսլո-Օդերսյան և Բեռլինի գրավման գործողություններին։ 1945 թվականի հունիսի 24-ին մասնակցել է Հաղթանակի զորահանդեսին։
Հայրենական մեծ պատերազմի ավարտից հետո շարունակել է ծառայությունը Սովետական բանակում։ Ծառայել է հրետանային զորամասերում։
1960 թվականին եղել է հրթիռային գնդի հրամանատար։
1962 թվականին ծառայել է ԽՍՀՄ պաշտպանության նախարարության կադրերի գլխավոր վարչությունում։
1964 թվականին ծառայել է Գլխավոր շտաբի օպերատիվ գլխավոր վարչությունում։
1970 թվականին եղել է հրետանու գենեռալ-մայոր։
1974 թվականի մայիսից դարձել է Գլխավոր շտաբի Կենտրոնական հրամանատարական կետի ղեկավարի տեղակալը։
1987 թվականից պահեստազորում է։ Ապրել է Մոսկվայում
Կոնստանտին Ալեքսանդրի Նազարովը մահացել է 1996 թվականի հոկտեմբերի 8-ին Մոսկվայում։
Արտաքին հղումներ
Կատեգորիա:Խորհրդային Միության հերոսներ Կատեգորիա:Տրոեկուրովյան գերեզմանատանը թաղվածներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Խորհրդային ռազմական գործիչներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Կարապետ Սյուրմելյան
Կարապետ Սյուրմելյան (?-1916, Տրապիզոն), հայ դեղագործ։
Կենսագրություն
Սպանվել է կամ մահացել 1916 թվականին Տրապիզոնում։
Աղբյուր
Կատեգորիա:Հայ դեղագործներ Կատեգորիա:1916 մահեր Կատեգորիա:Տրապիզոն քաղաքում մահացածներ
Պյոտր Դերևիցկի
Պյոտր Դերևիցկի (Пётр Алекса́ндрович Дереви́цкий, ), ռուս սպա-հրետանավոր, գեներալ-լեյտենանտ, 1877-1878 թվականների Ռուս-թուրքական պատերազմի,  Առաջին համաշխարհային պատերազմի, քաղաքացիական պատերազմի (Ռուսաստանի հարավային զինված ուժերի կողմից) մասնակից։
Կենսագրություն
Պյոտր Դերևիցկին ծնվել է 1857 թվականին։ 1877 թվականին ավարտել է Երկրորդ ռազմական Կոնստանտինովյան ուսումնարանը, որպես պրապորշչիկ գործուղվել 32-րդ հետևակային դիվիզիայի հրետանային բրիգադա և մասնակցել Ռուս-թուրքական պատերազմին ։
1886 թվականին ավարտել է Գլխավոր շտաբի Նիկոլաևյան ակադեմիան (երկրորդ կարգով), ստացել շտաբս-կապիտանի աստիճան և ծառայել 37-րդ հրետանային բրիգադայում (37-րդ հետևակային դիվիզիայի) ։ Գործուղվել է Միխայլովյան հրետանային ուսումնարան։ Ավարտել է Սպայական հրետանային դպրոցը։
1899-1904 թվականներին եղել է 23-րդ հրետանային բրիգադայի (23-րդ հետևակային դիվիզիայի) 4-րդ մարտկոցի հրամանատարը։ 1904-1910 թվականներին «Գերազանց ծառայության համար» ստանալով գնդապետի կոչում, հերթականությամբ եղել է 36-րդ, 59-րդ և 68-րդ դիվիզիոնների հրետանային բրիգադների և  4-րդ պահուստային հրետանային բրիգադայի հրամանատարը ։
1910-1915 թվականներին («Գերազանց ծառայության համար») ստացել է գեներալ-մայորի կոչում և դարձել Կիևում տեղաբաշխված 33-րդ հրետանային բրիգադայի (33-րդ հետևակային դիվիզիայի) հրամանատարը։
Մասնակցել է Առաջին համաշխարհային պատերազմին, 1915 թվականի մարտից զբաղեցրել է 31-րդ բանակային կորպուսի հրետանու հրահանգչի պաշտոնը ։
Մասնակցել է Քաղաքացիական պատերազմին սպիտակ շարժման կողմից (Ռուսաստանի հարավի Զինված ուժերի կազմում)։
Ընտանիք
Պյոտր Ալեքսանդրովիչը և  իր կինը` Մարիոնիլա Մորիցևնան՝ Մորիցա Վոլֆի դուստրը, ունեցել են չորս երեխա` Ալեքսանդր (1890-1931 ), Եկատերինա (1892-1981), Ալեքսեյ (1896-?) և Անդրեյ (?-1931 )։  Ալեքսանդրը և Անդրեյը հեղափոխությունից հետո արտագաղթում են Հարավսլավիա, Եկատերինան և Ալեքսեյը մնուն են Ռուսաստանում։ Ալեքսեյ Պետրովիչ Դերևեցկին մասնակցել է Հայրենական Մեծ պատերազմին, եղել է փոխգնդապետ, Հայրենական Մեծ պատերազմի 1-ին աստիճանի շքանշանի ասպետ։ 1943 թվականին եղել է 454-րդ ականանետային գնդի 6-րդ գվարդիական մոտոհրաձգային բրիգադի հրամանատարը։.
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ Կատեգորիա:Սուրբ Ստանիսլավի 1-ին աստիճանի շքանշանի ասպետներ
Իտապիտանգա
Իտապիտանգա (Itapitanga), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 10 315 մարդ՝ 2006 թվականի տվյալներով։ Գրավում է 410,422 կմ2 տարածք։ Բնակչության խտությունը՝ 25,1 մարդ/կմ²։ Քաղաքի տոնը նշվում է նոյեմբերի 30-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Զորավար Անդրանիկ կամավորական ջոկատ (այլ կիրառումներ)
Զորավար Անդրանիկ կամավորական ջոկատ, կարող է վերաբերել՝
Պայթեցման աշխատանքներ
Պայթեցման աշխատանքներ՝ ժողովրդական տնտեսության մեջ տարվող աշխատանքներ, որոնք կատարվում են բնական (ապար, փայտանյութ, սառույց) կամ արհեստական (բետոն, քարի և աղյուսի շարվածք, մետաղներ և այլն) նյութերի վրա պայթյունի ներգործությամբ՝ դրանք անհրաժեշտ քայքայման ու տեղափոխման կամ կառուցվածքի և երկրաչափական ձևերի փոփոխման նպատակով։
Կիրառում
Պայթեցվող օբյեկտի խոռոչում կամ մակերևույթին տեղադրված և պայթեցման միջոցներով հանդերձված ՊՆ-ի դոզավորված քանակությունն անվանում են լիցք։ Պայթեցվող աշխատանքների կիրառման ոլորտն ընդարձակ է․ առավելագույն ծավալի դրանք հասնում են լեռնային գործում՝ օգտակար հանածոների սեյսմիկ հետախուզման նպատակով, հանքավայրերի բացման համար։
Պինդ օգտակար հանածոների արդյունահանման դեպքում պայթյունային հանքահատումը հանքազանգվածից անջատում է ապարը՝ միաժամանակ ջարդելով և տեղափոխելով այն։
Բևեռային պայմաններում պայթեցման աշխատանքներ․կիրառվում են սառցադաշտերն ու սառցաժայռերը քայքայելու, սառցի մեջ կաշկանդված նավերն ազատելու համար։ Մետալուրգիական արդյունաբերության մեջ պայթեցման աշխատանքները տարվում են մետաղն ամրացնելու, թերթավոր մետաղից բարդ դետալներ դրոշմելու, մետաղը կտրելու ու եռակցելու, դժվարամատչելի տեղերում գամեր տեղադրելու, խարամը ջարդելու համար։
Քիմիական արդյունաբերության մեջ
Պայթեցման աշխատանքների միջոցով արմատահանում են կոճղերը, որոնք հումք են ծառայում բևեկնտյուղի-բևեկնախեժի արտադրության համար։
Գյուղատնտեսության և անտառտնտեսության մեջ
Գյուղատնտեսության և անտառտնտեսության մեջ կիրառվում է ծառերը պայթյունով տապալելու եղանակ՝ անտառային հրդեհների տարածումը կանխող պաշտպանական շերտեր ստեղծելու համար։ Պայթեցման աշխատանքները օգտագործվում են նաև տարածություններ հերկելոլ համար նախապատրաստելու նպատակով (մաքրելով դրանք քարերից, կոճղերից ու թփուտներից), խորը հերկի, ծառատունկի, փոսեր փորելու համար, ոռոգման և չորացման աշխատանքների դեպքում՝ առուներ փորելու համար։
Նավթահանման և գազահանման արդյունաբերության մեջ պայթեցման աշխատանքները օգտագործում են հորատագործիքի վթարները վերացնելու համար, հորատանցքում տորպեդ պայթեցնելու եղանակով ավելացնում են նավթի ելքը շերտից, ստորջրյա հանույթի վայրերում ստեղծում են արհեստական պատվարներ և կղզիներ, կավային գրունտը պայթյունով խտացնելու եղանակով առաջացնում են նավթի ստորգետնյա պահեստարաններ։
Լայնորեն կիրառվում է նաև նավթի և գազի հորատանցքերում առաջացած հրդեհները պայթյունների միջոցով մարելու եղանակը։ Առաջին անգամ խաղաղ նպատակներով ՊՆ կիրառվել են 1448-1972 թվականներին, երբ վառոդային լիցքերի պայթյունով քարերից ու սահանքներից մաքրվեց Նեման գետի հունը։
Հանքաքարի արդյունահանման համար վառոդի կիրառումով պայթեցման աշխատանքներ առաջին անգամ կատարվել են Ռուսաստանում (1617) և ապա տարածում ստացել Եվրոպայում։
Զարգացում
Պայթեցման աշխատանքների զարգացմանը նպաստեցին՝
Դինամիտներում նիտրոգլիցերինի ավելի ու ավելի մեծ մասի փոխարինումն ամոնիումի բորակով (որն իջեցրեց ՊՆ-ի ինքնարժեքը և փոքրացրեց դրանց հետ շփվելու վտանգը) մեծ նշանակություն ունեցավ պայթեցման աշխատանքների ծավալի մեծացման և դրանց կատարման տեխնոլոգիայի բարելավման համար։
19-րդ դարի կեսին լայն տարածում ստացան սառցակուտակների վերացման, նավուղիների խորացման, կոճղերի արմատահանման, ստորջրյա սահանքների քայքայման, հերկման համար անտառային տեղամասերի մաքրման պայթեցման աշխատանքներ։
20-րդ դարի սկզբին, հատկապես մշակման բաց եղանակի զարգացմանը զուգընթաց, հանքային արդյունաբերական մասշտաբների աճը պահանջեց փորվածքների խորացում և ՊՆ-ի լիցքի մեծացում, դրա համար փոքր լիցքերի պայթյուններով ընդարձակում էին խոր պայթանցքերի (5-6 մ) հատակներն այնպես, մինչև որ դրանք ընդունեին մի քանի տասնյակ կգ տարողությամբ կաթսայի ձև (այսպես կոչված, կաթսայական լիցքերի եղանակ)։ Խցային լիցքերի եղանակների կիրառման շնորհիվ հնարավոր դարձավ ոչ միայն ապարի ջարդումը, այլև դրանց արտա նետումը՝ պատրաստի հանվածքների (խրամների, առուների, փոսորակների) առաջացմամբ։
Հորատման հաստոցների կատարելագործումը հնարավորություն տվեց մեծացնել բացահանքերի հորանցքերի տրամագիծն ու խորությունը, նպատակահարմար դարձավ հրաժարվել կենտբռնացված խցային լիցքերից և անցնել հորանցքային լիցքերի եղանակի։ Լեռնային տեխնիկայի հետագա զարգացումն առաջադրեց հանքապարի հավասարաչափ կտորների ստացման խնդիրը, որի լուծումը հնարավորություն կտարանցնելու արդյունահանման աշխատանքների հոսքային տեխնոլոգիային։
1953 թվականին Շվեդիայում, այնուհետև՝ ԱՄՆ-ում, Կանադայում և այլուր մշակվեց կոնտուրային պայթեցման մեթոդը, որն ապահովում է ապարի պոկման հարթ մակերևույթի ստացում՝ ըստ տրված պրոֆիլի։ Ածխի հանքավայրերի ստորգետնյա մշակման դեպքում հատուկ տեղ է գրավել, այսպես կոչված, անբոց պայթեցման եղանակը, որը գազի և փոշու պայթյունով վտանգավոր հանքահորերում ապահովում է պայթեցման աշխատանքների անվտանգ կատարումը։
Կատեգորիա:Պայթյուններ Կատեգորիա:Շինարարություն
Բարսեղ Սևյան
Բարսեղ Սևյան, հայ բժիշկ։
Կենսագրություն
Ունեցել է բարձրագույն բժշկական կրթություն և Մարաշում բժիշկ է աշխատել։ Ունեցել է կին և երեխաներ։ 1915 թվականի մայիսի 1-ին Մարաշի թուրք կառավարիչ «մար­դա­կերպ գա­զան» Մյումթազ բեյը ութ հայ ընտանիքի արտաքսել է Մարաշից և աքսորել։ Դրանց մեջ էր նաև բժիշկ Բարսեղ Սևյանն իր ընտանիքով։ Ըստ Ա. Յարմանի՝ 1920 թվականից Մարաշում շարունակել է աշխատել բժիշկ։
Աղբյուր
Կատեգորիա:Հայ բժիշկներ
Քեյթ Ֆոցո
Քեյթ Ֆոցո, կամերունցի գործարար կին։ Ֆորբս (Forbes) ամսագրի հաղորդած տվյալների համաձայն՝ նա ամենահարուստ կինն է Կամերունում և XX դարի ամենահարուստ անձը աֆրիկյան Ֆրանկոֆոնիայում։
Կարիերա
Ֆոցոն ավելի քան 20 տարի զբաղվել է կակաոյի հատիկի արտադրությամբ և կոչվել է այդ բնագավառի երկաթե լեդի ։ Նա ամուսնացել է կամերունցի գործարար Անդրե Ֆոցոյի հետ, ով հիմնադրել է TAF  ներդրումային ընկերությունը և գլխավորել Կամերունի գործատու ընկերությունը ։ Նրա ամուսինը մահացել է 2016 թվականի օգոստոսի 2-ին ։ Ֆոցոն եղել է հիմնադիրը և տնօրենը Telcar Cocoa ընկերության և հատիկ կակաոյի խոշոր արտահանողը Կամերունում, որի շնորհիվ երկիրն ունեցել է կակաոյի 30% արտահանություն։ 2015-2016 թվականներին արտահանվել է շուրջ 48000 տոննա կակաո։ Telcar-ը սերտ համագործակցությամբ աշխատել է ամերիկյան գյուղատնտեսական առևտրի Cargill ընկերության հետ։
Քեյթը Կամերունի նախագահ Պաուլ Բիյայի կողմից նշանակվել է Կրիբիի նավահանգստի վարչական խորհրդի ներկայացուցիչ։ Գործարար կինը եղել է նաև Կամերունի էկոբանկի բաժնետեր և ղեկավարել է ներդրումները և ամուսնուց ժառանգություն մնացած կապիտալը ։ Ֆոցոն ղեկավարում է նաև "Kargill Cocoa Promise"-ի նախաձեռնությունը գյուղատնտեսական աշխատողների վերապատրաստման աշխատանքը Կամերունում բարելավելու համար, որի արդյունքում կակաոյի բնագավառի 21000 աշխատողներ 2011 և 2015 թվականներին վերապատրաստվում են ։ Ըստ Ֆորբես ամսագրի՝ Ֆոցոն Կամերունի ամենահարուստ կինն է ։ Ֆորբես ամսագրի տվյալներով՝ Ֆոցոն իր ունեցած 252 միլիոն դոլար հարստությամբ աֆրիկյան Ֆրանկֆոնիայի պատմության մեջ 20-րդ մարդն է Կամերունում և առաջին կինն է աֆրիկյան Ֆրանկոֆոնիայի 30 լավագույնների մեջ։ Ըստ ֆրանսիական ամսագրի հաղորդած տվյալների՝ նա տեղ է զբաղեցնում Կամերունի առավել ազդեցիկ մարդկանց տասնյակում ։
Ծանոթագրություններ
Կատեգորիա:Ապրող անձինք Կատեգորիա:Կամերունցի կանայք Կատեգորիա:Կամերունցի գործարարներ
Գևորգ Քրիստինյան
Գևորգ Քրիստինյան (Ժորա Հովսեփի Գասպարյան, ), հայ բանաստեղծ, արձակագիր, գրականագետ, թարգմանիչ։
Կենսագրություն
Ծնվել է 1934 թվականին, Արևիկ գյուղում (այժմ՝ Շիրակի մարզում)։ Ավարտել է Լենինականի մանկավարժական ուսումնարանը, ապա՝ Երևանի մանկավարժական ինստիտուտը։ Աշխատել է Հայաստանի միջնակարգ դպրոցներում, պաշտոնավարել համալսարանում՝ որպես դասախոս։ Եղել է Հայպետհրատի խմբագիր և «Հայֆիլմում»՝ գլխավոր խմբագիր։ Ստեղծել է քառասուն վավերագրական շարժապատկերների գրական նյութ։ 1990 թվականին տեղափոխվել է ԱՄՆ։ Եղել է Կալիֆոռնիայի հայ գրողների միության փոխնախագահը։
Պոեզիայի հատընտիրը լույս է տեսել անգլերեն թարգմանությամբ ։
2015 թվականից Գլենդելում լույս տեսնող Կալիֆոռնիայի հայ գրողների միության «Տիր» պարբերականի գլխավոր խմբագիրն է ։
Ծանաթագրություններ
Կատեգորիա:20-րդ դարի արևելահայ բանաստեղծներ Կատեգորիա:Ամերիկահայ բանաստեղծներ Կատեգորիա:Ռուսերենից հայերեն թարգմանիչներ
Կյանքից բացի, ուրիշ ոչինչ
«Կյանքից բացի, ուրիշ ոչինչ» (La Vie et rien d'autre), 1989 թվականին ֆրանսիացի ռեժիսոր Բերտրան Տավեռնիեի կողմից նկարահանված ֆիլմ։
2011 թվականին ներկայացվել է Ոսկե ծիրան կինոփառատոնի «Հետահայաց ցուցադրություններ» ծրագրում ։
Սյուժե
1920 թվական, հոկտեմբեր։ Հյուսիսային Ֆրանսիա։ Առաջին համաշխարհային պատերազմը նոր է ավարտվել, բայց ոչ բոլորի համար։ Մարտադաշտերում շարունակվում են ականազերծման աշխատանքները, փնտրում են զոհերին, վերականգնում ճանապարհներն ու թունելները։ Այս գործընթացները գլխավորում է անհետ կորածների որոնողական աշխատանքների բյուրոյի ֆրանսիական բանակի գեներալ-մայոր Դելապլանը, ով հայտնվել է իրադարձությունների շրջապտույտում։ Նախկին ռազմաճակատային գոտին դեռ ողողված է Անտանտի բազմազգ զորքերով։ Մայորին շարունակ ուղեկցում են անհետ կորածների հարազատներն ու ընկերները՝ հուսալով որևէ լուր ստանալ իրենց որդիների, ամուսինների, սիրելիների մասին։ Փարիզյան ղեկավարությունը ուզում է արագ կերպով Հաղթանակի կամարի ներքո հավերժացնել անհայտ զինվորի հիշատակը՝ փորձելով հանրությանը շեղել մահվան սարսափազդու կորուստներից։
Դելապլանի մոտ ամուսնուն որոնելու է գալիս փարիզուհի Իռեն դը Կուրտիլը։ Մայորը բացահայտում է նրա կորած ամուսնու և տեղացի ուսուցչուհու միջև եղած կապը, և Իրենը Դելապլանին նրան առաջարկ է անում։ Այս գործունյա մարդը հայտնվում է երկմտանքի առջև։
Արտաքին հղումներ
Կատեգորիա:Ֆրանսիական ֆիլմեր Կատեգորիա:1989 ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսերեն ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:BAFTA մրցանակի դափնեկիր ֆիլմեր
Հիդրոկորտիզոն
Հինդրոկորտիզոն, որը վաճառվում է մի քանի բրենդային անվանումների տակ, դա կորտիզոլ հորմոնի անվանումն է, որը արտադրվում է որպես դեղանյութ : Այդ դեղանյութը օգտագործվում է այնպիսի հիվանդությունների ժամանակ, ինչպիսիք են մակերիկամային անբավարարություն, անդրոգենիտալ համախտանիշ, արյան մեջ կալցիումի բարձր մակարդակ, թիրեոդիտ, ռևմատոիդ արթրիտ, դերմատիտ, ասթմա և ԹՔՕՀ : Այն ընտրության դեղամիջոց է մակերիկամային անբավարարություն ժամանակ :  Բուժումը կարող է լինել ներքին ընդունման, տեղային կամ ներարկումների միջոցով : Երկարատև օգտագործումից հետո բուժման դադարեցումը պետք է լինի աստիճանական :
Կողմնակի էֆեկտները կարող են արտահայտվեն տրամադրության փոփոխության, վարակման բարձրացած ռիսկի և այտուցների ձևով ։ Երկարատև օգտագործման դեպքում ընդհանուր կողմնակի էֆեկտներից կարող են լինել օստեոպորոզ, ստամոքսի ֆունկցիայի խանգարումներ, ֆիզիկական թուլություն, սնկային վարակներ և թեթև կապտուկներ ։ Թեպետ այն օգտագործվում է հղիության ընթացքում, սակայն անհայտ է արդյոք նա անվտանգ է դրա ժամանակ ։ Նա դրսևորում է իմունաճնշիչ և հակաբորբոքային էֆեկտ ։
Հիդրոկորտիզոնը հայտնաբերվել էր 1955 թվականին ։  Նա դասվում է Առողջապահության համաշխարհային կազմակերպության հիմնական դեղանյութերի շարքին, դասվում է առավելապես էֆեկտիվ, անվտանգ և առոողջապահության համակարգի համար անհրաժեշտ դեղանյութերի շարքին ։ Նա հասանելի է որպես ընդհանուր դեղանյութ ։ Դրա դեղահաբ ձևի գինը զարգացող երկրներում կազմում է մոտ 0.27 ԱՄՆ դոլար/օրը : Միացյալ Նահանգներում սովորական մի ամսվա բուժման ժամանակ նրա արժեքը կազմում է 25 դոլարից պակաս ։
Ֆարմակոլոգիա
Հիդրոկորտիզոնը դա կորտիզոլի դեղագործական անվանումն է։ Օգտագործվում է ներքին ընդունման, տեղային և ներերակային ձևով։ Նա ցուցաբերում է իմունաճնշիչ ազդեցություն, և օրինակ անաֆիլակսիայի և անգիոդիստրոֆիայի ժամանակ նշանակվում է ներարկումների ձևով պրեդնիզոլոնի փոխարեն այն հիվանդների մոտ, որոնք կարիք ունեն ստերոիդներով բուժման, բայց ի վիճակի չեն ընդունել պերօրալ դեղանյութեր։ ՀԻդրոկորտիզոնը նշանակվում է նաև վիրահատության ընթացքում ստերոիդներով երկարատև կուրս ստացած հինադների մոտ Ադիսոնյան կրիզը կանխելու համար։ Նրան հնարավոր է ներարկել նաև բորբոքված հոդեր, օրինակ՝ պոդագրայի ժամանակ։
Նա կարող է օգտագործվել տեղային բուժման ձևով ալերգիկ ցանավորման, էկզեմայի, փսորիազի, քորի և մաշկի այլ բորբոքային վիճակների ժամանակ։ Հիդրոկորտիզոլային քսուքներ և յուղեր երկրների մեծամասնությունում հասանելի են առանց դեղատոմսի դեղաչափերով 0.05%-ից մինչև 2.5% (տեղային կանոննակարգից կախված), դրանից մեծ դեղաչափերով միայն դեղատոմսով։  Օգտագործումից հետո մաշկի ծածկելը ուժեղացնում է ներծծումը և հետևաբար նրա ազդեցության էֆեկտը։ Այդպիսի բարձրացումը երբեմն անհրաժեշտ է, սակայն այլ դեպքերում հարկավոր է դրանից խուսափել գերդեղաչափման և համակարգային ազդեցության պատճառով։
Կապում սպիտակուցների հետ
Կորտիզոլը մեծաասամբ (96%) շիճուկում կապված է լինում սպիտակուցների հետ, մասնավորապես կորտիզոլ կապող սպիտակուցի (ԿԿՍ) և շիճուկային ալբումինի հետ։ Ազատ կորտիզոլը անցնում է բջջաթաղանթով, որտեղ կապվում է կորտիզոլի ներբջջային ընկալիչների հետ ։
Քիմիա
Հիդրոկորտիզոնը, որը հայտնի է նաև որպես 11β, 17α, 21-եռհիդրօքսիպրեգ -4-են-3,20-դիոն, բնական պրեգնանային ստերոիդ է ։
Ծանոթագրություններ
.
Կատեգորիա:Հորմոններ Կատեգորիա:Տագնապ
Ունթերհախինգ
Ունթերհախինգ  (Unterhaching), կոմունա Գերմանիայում, Բավարիա երկրամասում։ Համայնքում, բացի նույնանուն քաղաքից, այլ բնակավայր ընդգրկված չէ ։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 22774 մարդ (2010 թվականի դեկտեմբերի 31-ի տվյալներով)։ Տարածքը 8,73 կմ² է։ Պաշտոնական կոդը՝ 09 1 84 148։
Քույր քաղաքներ
Ունթերհախինգը բարեկամական սերտ կապեր է հաստատել հետևյալ քաղաքների հետ.
Ծանոթագրություններ
Կատեգորիա:Գերմանիայի բնակավայրեր
Պալեմբանգ
Պալեմբանգ (Palembang), քաղաք Ինդոնեզիայում, Սոլմատրա կղզում, Հարավային Սումատրա պրովինցիայի վարչական կենտրոնը։ 1.708.413 բնակիչ (2014)։ Նավահանգիստ է Մուսի գետի վրա։ Կա կաուչոկի վերամշակման, տեքստիլ, սննդի, շինանյութերի, կաշվի արդյունաբերություն, նավաշինարան, ազոտային պարարտանյութերի գործարան։
Պլաջու և Սունգայգերոնգև արվարձաններում կան նավթավերամշակման գործարաններ։ Արտահանում է նավթ, նավթամթերքներ, կաուչուկ, սուրճ և գյուղատնտեսական այլ ապրանքներ։
Սրբազան ծաղիկ
«Սրբազան ծաղիկը» ( The Holy Flower), անգլիական վիկտորիական դարաշրջանի ներկայացուցիչ Հենրի Ռայդեր Հագարդի գրչին պատկանող դասական արկածային վեպ Ալան Կվոտերմեյնի մասին ստեղծագործությունների շարքից։ Ստեղծագործության մեջ ներկայացվում է Կվոտերմեյնի վաղ շրջանի արկածները։
Հղումներ
Կատեգորիա:Հենրի Ռայդեր Հագարդի վեպեր Կատեգորիա:1915 վեպեր Կատեգորիա:Անգլերեն գրքեր Կատեգորիա:Անգլերեն գրականություն
Բրենդոն Լառակուենթ
Բրենդոն Լառակուենթ, ամերիկացի դերասան։ Հայտնի է Բլադլայն և 13 պատճառ՝ ինչու հեռուստասերիալներում իր կերտած դերերի համար ։
Արտաքին հղումներ
Կատեգորիա:Ամերիկացի դերասաններ Կատեգորիա:13 պատճառ՝ ինչու
Իտարանտին
Իտարանտին (Itarantim), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 16 709 մարդ՝ 2006 թվականի տվյալներով։ Գրավում է 1 783,747 կմ2 տարածք։ Բնակչության խտությունը՝ 9,4 մարդ/կմ²։ Քաղաքի տոնը նշվում է հունիսի 15-ին։
Պատմություն
Քաղաքը հիմնադրվել է 1937 թվականի հունիսի 15-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Էմիլ Սթանգ (այլ կիրառումներ)
Էմիլ Սթանգ անվանումը կարող է ունենալ հետևյալ կիրառումները․
Պաքսիմադիա
Պաքսիմադիա (Παξιμάδια), Լիբիական ծովում՝ Մեսարա ծովածոցում, Կրետե կղզու հարավային ափին բավականին մոտ գտնվող երկու անմարդաբնակ ոչ մեծ կղզի, որոնք միմյանց չափազանց մոտ գտնվելու պատճառով դիտվում են որպես մեկը և ունեն մի ընդհանուր անվանում։ Մտնում են Ռետիմնի նոմի (գավառի) կազմի մեջ, ընկած են Այա Գալինիից 12 կիլոմետր դեպի հարավ։
Աջիոնա Ալեքսուս
Աջիոնա Ալեքսուս, ամերիկացի դերասանուհի։ Հայտնի է Ռիքի Սմայլի շոու, Կայսրություն և 13 պատճառ՝ ինչու հեռուստասերիալներում իր կերտած դերերի համար։ Իր դերասանական գործունեությունը սկսել է 16 տարեկան հասակից  ։
Պաքսիմադիա
Անվանումը
Տեղացիները այս կղզիները երբեմն անվանում են Elephantaki՝ նկատի ունենալով, որ արտաքին գծապատկերով ինչ-որ չափով դրանք ջրի մեջ պառկած փղիկ են հիշեցնում։ Շատերն էլ գտնում են, որ կղզիները ձևով նման են տեղական արտադրության գարե պաքսիմատաշերտերի (այստեղից էլ՝ դրանց Paximadi անվանումը)։
Պաքսիմադիան հնում անվանված է եղել Dionysioi՝ Դիոնիսոս աստծու, կամ՝ Letoai՝ Լետո աստվածուհու պատվին (ի դեպ, վերջինիս պաշտամունքը տարածված է եղել մերձակայքում գտնվող Ֆեստում)։ Համաձայն կրետեական առասպելաբանության՝ Լետոն ո՛չ թե Դելոսում, այլ հենց Պաքսիմադիայում է ծննդաբերել երկվորյակներ Ապոլլոնին ու Արտեմիսին ։ Ըստ մեկ այլ ավանդազրույցի՝ այս կղզիներն է աքսորված եղել Իկարոսի հայրը՝ Դեդալոսը ։
Աջիոնա Ալեքսուս
Արտաքին հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:13 պատճառ՝ ինչու Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ
Պաքսիմադիա
Առանձնահատկություններ
Արևմտյան կղզին ունի 1,1 քառակուսի կիլոմետր մակերես, ամենաբարձր կետը՝ 252 մետր բարձրություն, արևելյանը՝ համապատասխանաբար՝ 0,6 քառակուսի կիլոմետր մակերես և 166 մետր բարձրություն։
Գրականության մեջ
Պաքսիմադիա կղզիները կենտրոնական տեղ են զբաղեցնում և կարևոր դեր են խաղում ժամանակակից գերմանացի գրող Կլաուս Մոդիկի (գերմ՝. Klaus Modick)՝ 2003 թվականին հրատարակած «Կրետեացի հյուրը» (գերմ՝. Der kretische Gast) վեպում ։
Սողոմոնի տաճար
Սողոմոնի տաճար (בֵּית־הַמִּקְדָּשׁ: Beit HaMikdash), տաճար Պաղեստինում՝ կառուցված մ. թ. ա. 10-րդ դարում, որը, սակայն, չի պահպանվել։ Սողոմոնի հայտնի տաճարի և պալատի մասին գաղափար ենք կազմում Աստվածաշնչում բերված մանրամասն նկարագրությամբ։ Դրանց օգնությամբ կազմված է տաճարի վերակազմության նախագիծը, համաձայն որի տաճարը 31,5 × 10,5 մ չափերի մի շենք էր՝ գլխավոր մուտքով՝ նեղ պատի կողմից, և մի այլ մուտքով՝ կողքի ճակատի կողմից։ Բուն շենքը բաղկացած էր երկայնական առանցքի վրա հաջորդաբար դրված երեք մասերից, որոնք միասին շրջապատված էին սրահով ։
Համաձայն Աստվածաշնչի՝ Սողոմոնի տաճարը հայտնի է նաև որպես Երուսաղեմի առաջին տաճար (בֵּית־הַמִּקְדָּשׁ: Beit HaMikdash)։
Եբրայերեն Աստվածաշունչը նշում է, որ տաճարը կառուցվել է Իսրայելի և Հուդայի Միացյալ Թագավորության թագավոր Սողոմոնի թագավորության ժամանակ, իսկ Հուդայի թագավորության ժամանակ տաճարը նվիրվել է [Էլոհիմ]]ին։ Հրեա պատմաբան Ջոզեֆոսն ասում է, որ տաճարը այրվել է կառուցվելուց չորս հարյուր յոթանասուն տարի, վեց ամիս, տաս օր հետո, չնայած ռաբինյան աղբյուրները նշում են, որ Առաջին տաճարը գոյություն է ունեցել 410 տարի։
Սողոմոնի տաճարի պատմություն
Տաճարի հոյակերտ շինությունը դարձնում է նրան կենտրոնական սրբավայր ամբողջ Իսրայելում, չնայած, նրա հետ մեկտեղ շարունակում էին գոյություն ունենալ տեղական ուրիշ սրբավայրեր։ Տարին երեք անգամ Երուսաղեմի տաճար գնալու սովորույթ կար, սակայն Սողոմոնի թագավորության վերջում և նրա հաջորդների գահակալության շրջանում քաղաքական իրավիճակի վատթարացումն անդրադառնում է Տաճարի ճակատագրի վրա։ Որպեսզի խաթարի բոլոր իսրայելական ցեղերի համար հոգևոր կենտրոն հանդիսացող Երուսաղեմի նման կարգավիճակը, Հերովոամը՝ Իսրայելական (Հյուսիսային ) թագավորության հիմնադիրը, Ք․ա․ 930 թվականին վերականգնում է Բեթղեհեմի սրբավայրը (Бет-Эле) և Դանը (Հին Իսրայել) և երկուսն էլ դարձնում Երուսաղեմի տաճարի նման և այնտեղ տեղադրում ոսկե հորթեր ։ Մինչդեռ Հուդայի թագավորությունում ժողովրդի աչքում ավելի բարձրանում էր Երուսաղեմի տաճարը և որպես միակ Աստծուն դավանելու սրբավայր՝ առաջին տեղն էր գրավում։ Լեռը  (Մորիա), որի վրա կանգնած էր եկեղեցին, սկսեց կոչվել Աստվածային լեռ, իսկ Տաճարը՝ Տիրոջ բնակավայր։ Մարգարեների խոսքը, որ մեզ է հասել, ավելացնում էր, որ Սիոնը հանդիսանում է Տիրոջ նստավայրը երկրի վրա ։ Երուսաղեմի, նրա հետ նաև ամբողջ Հուդայի հրաշքով փրկությունը` Սինաքերիբի ներխուժումից Ք․ա․ 701 թվականին, Երուսաղեմի Տաճարը պարուրում է Աստվածային սրբության հրաշագործ ուժով։
Քաղաքական թուլության և պատերազմներում պարտության հետևանքով դատարկվում էր Տաճարի գանձարանը։ Տաճարն անընդհատ թալանվում էր, պղծվում և նորից վերականգնվում։ Այսպես Սողոմոնի տաճարը թալանվում է Սողոմոնի որդու՝ Ռոբովամի թագավորության ժամանակ։ Հուդայի թագավոր Ամասիայի ժամանակ Իսրայելի թագավորության թագավորը վայրագորեն արշավանք է ձեռնարկում Տաճարի վրա ։ Երբեմն հուդայական թագավորները  անհրաժեշտության դեպքում փող էին վերցնում տաճարի գանձարանից, որպեսզի տուրք վճարեին ասորական թագավոր Թիգլաթպալասար III-ին։
Ճարտարապետական նկարագրություն
Սողոմոնի տաճարը համարվում է փյունիկյան ոճով կառուցված։ Նրա նկարագրությունը համարվում է լավագույն նկարագրություն։ Ըստ Ֆինկելշտեյնի` տաճարի նկարագրությունը զարմանալիորեն նման է ժամանակի փյունիկյան տաճարների մնացորդներին և հնագիտական ​​առումով հավանական է, որ տաճարը կառուցվել է Թանախում։ Տեխնիկական մանրամասները բացակայում են, քանի որ դպիրները, ովքեր գրել են գրքերը, ճարտարապետներ կամ ճարտարագետներ չէին։
Սողոմոնի տաճարի շինարարություն
Դավիթը, թագավորությունը տալով Սողոմոնին, պատգամեց նրան կառուցել տաճար և Իսրայելի բոլոր մեծամեծներին հրամայեց  օգնել նրան այդ մեծ գործում ։ Իր մահվանից առաջ Դավիթը հրավիրեց բոլոր ցեղերի ներկայացուցիչներին և ղեկավարներին և խնդրեց նվիրատվություն կատարել շինարարության համար ։ Նա տվեց նաև տաճարի հատակագիծը և ավարտեց խոսքը՝ ասելով․ «Այս ամենը ասված է և գրված տիրոջ կողմից»  ։ Սողոմոնը  (Ք․ա․ 970—930 ) ձեռնամուխ եղավ տաճարի շինարարությանը իր թագավորության չորրորդ տարում` հրեաների՝ Եգիպտոսից դուրս գալուց գալուց հետո՝ երկրորդ ամսի սկզբին ։
Գահակալության սկիզբը ստույգ հայտնի չէ, առավել տարածված հիպոթեզի համաձայն՝ տաճարի շինարարությունը սկսվել է Ք․ա․ 966 թվականին, իսկ մեկ այլ հիպոթեզի համաձայն՝ Ք․ա․964 թվականին ։ Համագործակցության համար Սողոմոնը դիմում է Մեծ Քիրամին՝ Փյունիկիայի Տիր քաղաքի թագավորին, և խնդրում փորձառու ճարտարապետ, ատաղձագործ և այլ արհեստավորներ տրամադրել։ Լիբանանից բերվում է այդ ժամանակի շատ արժեքավոր շինանյութեր ։ Քարերը (ավազաքար) լեռան վրա հղկում էին Սողոմոնի և Քիրամի քարտաշներն ու փյունիկյան Գեբալ քաղաքի բնակիչները ։ Արդեն պատրաստի տեսքով այն հասցնում էին շինարարության վայր։ Այնպես որ ո՛չ մուրճ, ո՛չ կացին, ո՛չ որևէ երկաթյա գործիք չկար տաճարում կառուցման ժամանակ ։ Պղնձե սյուների կոփման համար անհրաժեշտ պղինձը մատակարարվում էր հանքերից ։ Շինարարությունն ապահովվում էր նաև անհրաժեշտ արծաթով։ Բոլոր աշխատողները 30000 իսրայելցիներն էին և 150 000 քանանացիներ և փյունիկեցիներ ։ 3 300 հատուկ նշանակված վերահսկիչներ հետևում էին աշխատանքներին։
Տաճարի գավիթ
Գավիթն զբաղեցնում էր մեծ տարածք և բաղկացած էր երկու մասից՝ արտաքին և ներքին գավիթներից։ Գավիթի երկու կողմերում (հյուսիսային և հարավային) կար տասը պղնձե ավազան (յուրաքանչյուր կողմում՝ հինգը)։ Լվացարանները զարդարված էին հրեշտակների, առյուծների, ցուլերի պատկերներով և դրված էին մեծ անիվներով պղնձե հենարանների վրա ։
Պատկերասրահ
.
Արտաքին հղում
Կատեգորիա:Հին աշխարհի ճարտարապետություն Կատեգորիա:Տաճարներ այբբենական կարգով
Աղասի Տեր-Մկրտիչյան
Աղասի Տեր-Մկրտիչյան, հայ դեղագործ։
Կենսագրություն
Ծնվել է Բրուսայի նահանգի Նի­կո­մի­դի­այի գավառակի Պար­տի­զակ ավանում։ Դեղագործական կրթություն է ունեցել և դեղագործ աշխատել։
Մահացել է 1916 թվականի մար­տի 9-ին, Պա­ղես­տի­նի Ռամլե քաղաքի հիվանդանոցում, ժանտախտից։
Աղբյուր
Կատեգորիա:Հայ դեղագործներ Կատեգորիա:1916 մահեր Կատեգորիա:Մարտի 9 մահեր Կատեգորիա:Պարտիզակ (Նիկոմիդիա) ավանում ծնվածներ Կատեգորիա:Ժանտախտից մահացածներ
Ալերհայմ
Ալերհայմ  (http://www.alerheim.de), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1665 մարդ է (2010 թվականի դեկտեմբերի 31–ի տվյալներով ։ Զբաղեցնում է 23,37 կմ² տարածք։ Պաշտոնական կոդ՝ 09 7 79 111։
Հիդրոմեկուսիչ նյութեր
Հիդրոմեկուսիչ նյութեր, շինարարական կոնստրուկցիաները, շենքերն ու կառույցները ջրի և քիմիապես ագրեսիվ հեղուկների (թթուներ, հիմքեր և այլն) ազդեցությունից պաշտպանելու համար օգտագործվող նյութեր։ Ըստ նշանակման տարբերում են հակազտիչ, հակակոռոզիոն և հերմետացնող հիդրոմեկուսիչ նյութեր, ըստ հիմնական նյութի տեսակի՝ ասֆալտային, միներալային, պլաստմասսային և մետաղական։ Ասֆալտային հիդրոմեկուսիչ նյութեր կիրառում են փոշու, ավազի և խճի խառնուրդից պատրաստված նավթային բիտումների տեսքով։ Բիտումները և ասֆալտներն օգտագործում են կառույցների մակերևույթների ներկման, սվաղման, դեֆորմացիոն կարերի խտացման համար, ինչպես նաև հատային հիդրոմեկուսիչ նյութերի պատրաստման ժամանակ։ Միներալային հիդրոմեկուսիչ նյութերի համար հիմք են ծառայում ցեմենտները, կավը և այլ հանքային կապակցանյութեր։ Կիրառում են ներկա և սվաղապատվածքների համար, հակազտիչ պաշտպանության դեպքում՝ զանգվածային հիդրոմեկուսիչ կոնստրուկցիաների համար։ Պլաստմասսային հիդրոմեկուսիչ նյութեր օգտագործում են ներկման, սվաղման և պաստառապատման միջոցով մակերևույթների հիդրոմեկուսացման, ինչպես նաև կառույցների դեֆորմացիոն կարերի խտացման համար։ Մետաղական հիդրոմեկուսիչ նյութեր արույրից, պղնձից, կապարից, սովորական կամ չժանգոտվող պողպատից պատրաստված թերթեր են, որոնք օգտագործվում են առավել պատասխանատու դեպքերում (ռեզերվուարներ, ամբարտակներ, դիաֆրագմաներ)՝ մակերևութային հիդրոմեկուսացման և դեֆորմացիոն կարերի խտացման համար։ Մետաղական հիդրոմեկուսիչ նյութեր աստիճանաբար փոխարինվում են պլաստմասսային հիդրոմեկուսիչ նյութերով և ապակե պլաստիկներով։
Կատեգորիա:Շինարարական նյութեր
Մայաների կայսրություն
Մայաների կայսրություն, միապետություն, ստեղծված Մեքսիկայի, Գվատեմալայի, Հոնդուրասի տարածքում, հզորության գագաթնակետ` 300-800 թվականներ, հետագայում նվաճվել է տոլտեկների կողմից։
Հագուստ
Մայա տղամարդիկ հագնում էին հասարակ կոնքաշոր։ Ցուրտ օրերին կրում էին նաև թիկնոց՝ մանթա։ Նրանք կրում էին հատուկ գլխակապ` զարդարված թութակի փետուրներով։ Կախված անձի կարևորությունից` նրա գլխարկը ավելի մեծ էր։ Կանայք հագնում էին պարզ, խալաթատիպ հագուստներ։
Կառավարման ձև
Մայաների յուրաքանչյուր քաղաք-պետություն ուներ իր թագավորական ընտանիքը։ Նրանց կառավարում էր ռազմիկ աստված-թագավորը` «Ahaw», որն առաջնորդում էր նրանց մարտերի ժամանակ։ Ամեն մի խոշոր քաղաքային կենտրոն իր հերթին ուներ իր կառավարիչը, որը կոչվում էր «Batab», և որի վրա դրված էին նաև ռազմական, սոցիալական և կրոնական պարտականությունները։ Թագավորից հետո ըստ կարևորության նրան հաջորդում էին ազնվականները, ռազմիկները և քրմերը։ Նրանց էլ հաջորդում էին արհեստավորներն ու վաճառականները, իսկ ամենավերջում` գյուղացիներն ու բանվորները։ Մայաները պաշտում էին հովազին և այդ պատճառով ազնվական զինվորները կրում էին հովազի մորթի և գլխակապ։: Նրանք մտածում էին, որ մարտերում ներկայանալը հովազի նման կատաղի և խիզախ կլինեին։
Քաղաքներ
Մայաները Ամերիկայի մայրցամաքի առաջին ժողովուրդն էին, որոնք կառուցել են մեծ քաղաքներ։ Ջունգլիների խորքում գտնվող այդ քաղաքներում կային տեղական կրաքարից պատրաստված տաճարներ և պալատներ, բազմաթիվ հոյակերտ բորգեր։ Պատերը ծեփված էին և ներկված հիմնականում կարմիր գույնով։ Գույնի ընտրությունը հատկապես կարևոր էր` կրոնական նկատառումներից ելնելով։ Պատերը զարդարվում էին աստվածների պատկերներով և հիերոգլիֆներով։ Մայաները կառուցել են քարե աստիճաններով վիթխարի բուրգեր, որոնց գագաթներին կառուցված էին տաճարներ և աստղադիտարան։ Կաստիլոն, որը մայաների Չիչեն-Իցա քաղաքի գլխավոր բուրգն է , ունի 4 սանդուղք, յուրաքանչյուրը 91 աստիճաններով որոնք տաճարի մուտքի աստիճանի հետ կազմում են 365 աստիճան` խորհրդանշելով տարվա օրերը։
Աղբյուրներ
Կատեգորիա:Կայսրություններ
Զուրաբ Ղիփշիձե
Զուրաբ Վասիլի Ղիփշիձե (ზურაბ ვასილის ძე ყიფშიძე, ծնվել է՝ 10 օգոստոսի, 1953, Թբիլիսի, Վրացական ԽՍՀ, ԽՍՀՄ), վրացի դերասան ։ 2013 թվականին եղել է Մոսկվայի 35-րդ միջազգային կինոփառատոնի ժյուրիի անդամ ։
Կենսագրություն
Զուրաբ Ղիփշիձեն ծնվել է 1953 թվականի օգոստոսի 10-ին Թբիլիսիում։ 1970-1971 թվականներին սովորել է Թբիլիսիի Շոթա Ռուսթավելու անվան թատերական ինստիտուտում։
1976 թվականին ավարտել է Ս. Գերասիմովի անվան կինեմատոգրաֆիայի համառուսաստանյան պետական համալսարանը (Գերասիմովի ու Մակարովայի արվեստանոց)։
1976 թվականից Զուրաբ Ղիփշիձեն աշխատել է Թբիլիսիի կինոդերասանի թատրոնում։
2010 թվականից վարում է «Առաջին կովկասյան» հեռուստաալիքով հեռարձակվող «Պատմությունը դեմքերով» հաղորդումը։
Արտաքին հղումներ
Կատեգորիա:Վրացի դերասաններ Կատեգորիա:Թբիլիսի քաղաքում ծնվածներ Կատեգորիա:Վրացի կինոռեժիսորներ Կատեգորիա:«Նիկա» մրցանակի դափնեկիրներ